《飞来寺 其二》
明代·金节

一十年馀此再逢，江流山色隐房栊。玄猿入洞虚残月，帝子吹箫向碧空。

泉饮定心僧入定，法从空处界俱空。登临欲问飞来事，云树重重水自东。

作者简介：金节，字持甫。南海人。明穆宗隆庆四年（一五七〇）解元。明神宗万历五年（一五七七）进士。授官中秘。秩满，改南京户部员外郎。晋郎中。出为临安知府，有平寇功。累官至广西参政。罢政还，卒于家。有《吴粤草》、《缶鸣集》。清道光《广东通志》卷二八一有传。